KOMISSION ASETUS (ETY) N:o 3320/75, annettu 19 päivänä joulukuuta 1975, yksityiskohtaisista säännöistä riisin ja rikkoutuneiden riisinjyvien cif-hintojen ja maksujen määrittämisestä sekä niihin liittyvistä korjausmääristä annetun asetuksen (ETY) N:o 1613/71 muuttamisesta



Virallinen lehti nro L 328 , 20/12/1975 s. 0032 - 0035

Suomenk. erityispainos Alue 3 Nide 6 s. 0246

Kreikank. erityispainos: Luku 03 Nide 14 s. 0135

Ruotsink. erityispainos Alue 3 Nide 6 s. 0246



KOMISSION ASETUS (ETY) N:o 3320/75, annettu 19 päivänä joulukuuta 1975, yksityiskohtaisista säännöistä riisin ja rikkoutuneiden riisinjyvien cif-hintojen ja maksujen määrittämisestä sekä niihin liittyvistä korjausmääristä annetun asetuksen (ETY) N:o 1613/71 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon riisin yhteisestä markkinajärjestelystä 25 päivänä heinäkuuta 1967 annetun neuvoston asetuksen N:o 359/67/ETY(1), sellaisena kuin se on viimeksi muutettuna asetuksella (ETY) N:o 668/75(2), ja erityisesti sen 16 artiklan 5 kohdan, sekä katsoo, että yksityiskohtaisista säännöistä riisin ja rikkoutuneiden riisinjyvien cif-hintojen ja maksujen määrittämisestä sekä niihin liittyvistä korjausmääristä 26 päivänä heinäkuuta 1971 annetun komission asetuksen (ETY) N:o 1613/71(3), sellaisena kuin se on viimeksi muutettuna asetuksella (ETY) N:o 1057/73(4), 5 artiklan 1 kohdassa säädetään, että komissio vahvistaa riisin ja rikkoutuneiden riisinjyvien maksut laskentayksikköinä 100 kilolta; on todettu, että kolmansista maista tulevan riisin cif-hintatarjoukset tehdään yhä useammin tonnilta; tästä syystä sekä riisialan tietojen esitystavan yhdenmukaistamiseksi on aiheellista vahvistaa cif-hinnat, maksut ja korjausmäärät laskentayksikköinä tonnilta, määritettäessä riisin cif-hintoja otetaan huomioon säkkien arvo, jos tuotetta ei ole tarjottu irtotavarana; vuodesta 1967 lähtien tämä arvo on noussut kustannusten yleisen kehityksen seurauksena; tämän vuoksi näiden säkkien arvoa olisi lisättävä, Etelä-Amerikasta lähtöisin olevaa pitkän riisin lajiketta "Blue Bonnet" tarjotaan usein samaan hintaan kuin lajikkeita "Belle Patna" ja "Blue Belle", niin että myyjällä on oikeus valintansa mukaan toimittaa mitä tahansa näistä lajikkeista; koska nämä kolme Etelä-Amerikasta lähtöisin olevaa lajiketta ovat laadultaan samanlaisia, olisi pitkä riisi "Etelä-Amerikan Blue Bonnet" luokiteltava asetuksen (ETY) N:o 1613/71 liitteen II tyyppiin 11, tietyt hienot ja keskikokoiset rikkoutuneet riisinjyvät ovat niiden hyvin samanlaisen tärkkelyspitoisuuden vuoksi korvattavissa toisillaan, erityisesti panimo- ja tärkkelysteollisuudessa, vaikka niitä tarjotaan hyvin erilaisilla hinnoilla; ne eroavat toisistaan ainoastaan ulkomuotonsa ja sisältämiensä epäpuhtauksien määrän perusteella; nämä rikkoutuneet riisinjyvät ovat todellisilta ominaisuuksiltaan lähempänä vakiolaatua kuin tällä hetkellä on määrätty asetuksen (ETY) N:o 1613/71 liitteessä III; tämän vuoksi olisi rikkoutuneiden riisinjyvien korjausmääriä muutettava sen mukaisesti, ja viljan hallintokomitea ei ole antanut lausuntoa puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1613/71 1 artiklan 1 kohdan toisessa alakohdassa ilmaisu "0,50 laskentayksikköä 100 kilolta" ilmaisulla "6 laskentayksikköä tonnilta". 2 artikla Korvataan asetuksen (ETY) N:o 1613/71 5 artiklan 1 kohta seuraavasti: "1. Komissio vahvistaa asetuksen N:o 359/67/ETY 1 artiklan 1 kohdan a ja b alakohdassa tarkoitettuihin tuotteisiin sovellettavat maksut laskentayksikköinä tonnilta." 3 artikla Korvataan asetuksen (ETY) N:o 1613/71 liitteet seuraavasti: LIITE I >TAULUKON PAIKKA> 1. Liitteessä I mainitut laadut koskevat esikuorittua riisiä, joka on seuraavia asteita: - ylintä astetta Egyptin pyöreän riisin osalta, - 2 muissa tapauksissa. 2. Jos tarjottu riisi on asteeltaan 1 kohdassa mainittuja asteita korkeampaa, lisättävästä määrästä vähennetään 3,00 LY/t. 3. Jos tarjottu riisi on asteeltaan 1 kohdassa mainittuja asteita alempaa, lisättävään määrään lisätään 3,00 LY/t jokaista alempaa astetta kohti. 4. Jos tarjotun riisin astetta ei ole yksilöity, lisättävään määrään lisätään: - 3,00 LY/t riisin osalta, joka sisältää vähintään 15 prosenttia mutta vähemmän kuin 25 prosenttia rikkoutuneita riisinjyviä, - 6,00 LY/t riisin osalta, joka sisältää vähintään 25 prosenttia rikkoutuneita riisinjyviä. 5. Sellaisten tietojen puuttuessa, joita tarvitaan riisilaadun tarkkojen ominaisuuksien tunnistamiseksi, tarjouksen katsotaan koskevan parhainta laatua olevaa riisiä. LIITE II >TAULUKON PAIKKA> 1. Liitteessä II mainitut laadut koskevat esikuorittua riisiä, joka on seuraavia asteita: - B Siam-riisin osalta, - 2 muissa tapauksissa. 2. Jos tarjottu riisi on asteeltaan 1 kohdassa mainittuja asteita korkeampaa, vähennettävään määrään lisätään 3,00 LY/t. 3. Jos tarjottu riisi on asteeltaan 1 kohdassa mainittuja asteita alempaa, vähennettävästä määrästä vähennetään 3,00 LY/t jokaista alempaa astetta kohti. 4. Jos tarjotun riisin astetta ei ole yksilöity, vähennettävästä määrästä vähennetään: - 3,00 LY/t riisin osalta, joka sisältää vähintään 15 prosenttia mutta vähemmän kuin 25 prosenttia rikkoutuneita riisinjyviä, - 6,00 LY/t riisin osalta, joka sisältää vähintään 25 prosenttia rikkoutuneita riisinjyviä. 5. Sellaisten tietojen puuttuessa, joita tarvitaan riisilaadun tarkkojen ominaisuuksien tunnistamiseksi, tarjouksen katsotaan koskevan parhainta laatua olevaa riisiä. LIITE III >TAULUKON PAIKKA> 4 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä joulukuuta 1975. Komission puolesta P. J. LARDINOIS Komission jäsen (1) EYVL N:o 174, 31.7.1967, s. 1 (2) EYVL N:o L 72, 20.3.1975, s. 18 (3) EYVL N:o L 168, 27.7.1971, s. 28 (4) EYVL N:o L 105, 20.4.1973, s. 10